— 214 — 



imidlertid ganske væsentlig i visse Tilfælde, saa at det her er let 

 ved en simpel Optælling at faa et tilstrækkelig paalideligt Udtryk 

 for Intensiteten. Saaledes ved Stribesygen: Her falder først Punkt 

 4 bort, da hele Bladet, Blomsten o. s. v. er sygt; dernæst Punkt 

 3, da der jo kun er forsvindende faa Undtagelser fra den Regel, 

 at Sygdommen, naar den først optræder paa et Skud, angriber 

 dette overalt ; heller ikke Punkt 2 behøver at bestemmes , da jo 

 alle Skud paa samme Plante er angrebne (med meget faa Und- 

 tagelser) ; altsaa er Bestemmelsen af Mængden af stribesyge Planter 

 nok til at give et Udtryk for Stribesygens Intensitet; herved maa 

 man dog erindre, at Tidspunktet for Optællingen spiller en Rolle, 

 naar Spørgsmaalet er om, hvormange stribesyge Planter der over- 

 hovedet kan fremkomme under visse Forhold; i saadanne Tilfælde 

 har jeg foretaget Optællingen under og lige efter Skridningen (smlgn. 

 S. 125). Ogsaa den primære Helminthosporioses Intensitet be- 

 stemmes ved en simpel Opgørelse af Antallet af syge Planter, da 

 disse paa det givne Tidspunkt jo kun har eet Blad, det syge første 

 Løvblad, og dette er nogenlunde ens angrebet hos alle Individer. 

 Er Bestandene i alle Tilfælde nogenlunde ens tætte, kan man (som 

 det i det følgende oftere er gjort) nøjes med at optælle alle syge 

 Planter paa et vist Areal ; de herved fundne Tal maa naturligvis 

 benyttes med stor Forsigtighed; det paalideligste er selvfølgelig at 

 opgøre Antallet baade af syge og sunde Planter i alle Tilfælde, 

 hvorpaa der vil findes talrige Eksempler i det følgende. 



At faa et paalideligt Udtryk for de sekundære Byg- (og Havre-) 

 Helminthosporiosers Intensitet, er derimod meget vanskeligt paa 

 Grund af disse Sygdommes meget varierende Optræden. I et en- 

 kelt Tilfælde, hvor alle Blade paa samtlige Planters Skud var 

 angrebne, har jeg ved en Optælling af de syge Pletter paa Bladene 

 faaet ganske tilfredsstillende Værdier. Derimod er de hist og her 

 foretagne Optællinger af angrebne Planter mindre gode, da de en- 

 kelte Individer var angrebne i forskellig Grad. Det er ikke lykkedes 

 mig at gennemføre en komplet Optælling i noget Tilfælde. I Reglen 

 har jeg nøjedes med at foretage en skønsmæssig Bedømmelse af 

 Sygdommens Intensitet, idet jeg har henført den paagældende Be- 

 stand til en af følgende Grupper: 



0: Ingen eller yderst faa Angreb. 

 I: faa Angreb. 



II: ret hyppige Angreb. 



III: talrige eller særdeles talrige Angreb. 



